62020CJ0517_INF
Unionin tuomioistuimen tuomio (yhdeksäs jaosto) 16.3.2023 –OL (Italialaisten toimilupien jatkaminen)
(asia C-517/20) (
1
)
(Ennakkoratkaisupyyntö – SEUT 49 ja 56 artikla – Onnenpelit – Vetojen keräämistä varten myönnettävät toimiluvat – Jo myönnettyjen toimilupien jatkaminen – Ilman toimilupaa ja poliisin myöntämää lupaa toimivien tiedonsiirtokeskusten laillistaminen – Laillistamiseen perustuvien oikeuksien jatkaminen – Rajoitettu määräaika)
Sijoittautumisvapaus – Palvelujen tarjoamisen vapaus – Rajoitukset – Onnenpelit – Jo myönnettyjen toimilupien jatkaminen – Ilman toimilupaa ja poliisin myöntämää lupaa vedonlyöntitoimintaa harjoittavien tiedonsiirtokeskusten laillistamisesta syntyneiden oikeuksien jatkamista ei voida hyväksyä – Perustelut – Valvonnan jatkaminen onnenpelialalla kuluttajansuojan varmistamiseksi – Oikeasuhteisuus – Kansallisen tuomioistuimen suorittama tarkastus
(SEUT 49 ja SEUT 56 artikla)
(ks. 42–45, 48, 49, 51–53 ja 56 kohta sekä tuomiolauselma)
Tuomiolauselma
SEUT 49 ja SEUT 56 artiklaa on tulkittava siten, että ne ovat esteenä onnenpelialan toimilupien ja sellaisten oikeuksien jatkamiselle, jotka perustuvat ilman toimilupaa ja poliisin myöntämää lupaa tietyllä hetkellä vetoja ulkomaisille vedonvälittäjille keränneiden tiedonsiirtokeskusten laillistamiseen, siltä osin kuin toimilupien ja oikeuksien jatkamisella, joka voidaan oikeuttaa sen kaltaisista yleisen edun mukaisista pakottavista syistä kuin alan toimijoiden valvonnan jatkuvuudesta huolehtiminen kuluttajansuojan turvaamisen vuoksi, ei kyetä takaamaan tämän päämäärän saavuttamista tai sitä, ettei näin ylitetä sitä, mikä on tarpeen sen saavuttamiseksi.
(
1
)	EUVL C 257, 4.7.2022.